Mwanamke huyu ameliambia kundi la Kayoleanaamini kwaba mumewe ameuawa na "Hessy"

"Nimepoteza waume zangu wawili katika kipindi cha mwaka mmoja," mwanamke aliyebubujikwa na machozi huku akimbeba mwanawe ubavuni amewaambia watu waliokusanyika katika holi ya mkutano huko Kayole mjini Nairobi mwezi uliopita.

Wengine walifika mbele na kuhadithia visa kama hivyo  kuhusu namna walivyowapoteza wapendwa wao walio na umri wa kati ya miaka 15 na 24.

Mwendesha mashtaka,  maafisa wakuu wa polisi, wanaharakati wa kutetea haki za binaadamu ambao pia walikuwa katika mkutano huo, walisikiza kwa makini wakati viongozi wa kijamii walivyoeleza namna vijana hao wanaoshukiwa kuwa wahalifu, walivyolengwa katika makundi tofauti ya Facebook na makundi ya "wawindaji majambazi".

"Wanawalenga katika Facebook, baada ya wiki moja au mwezi wanawapiga risasi na kuweka picha zao  katika Facebook," Wilfred Olal kutoka kundi la Dandora Community Justice Centre aliuambia mkutano huo.

Picha zinazobandikwa, mara nying... Endelea na makala kwa vibambo vingine 4000 isizidi:
ine zikiwa zinaonyesha ukaribu wa vichwa vilivyopasuka na miili iliyochanika, kwa kawaida huchapishwa kwa kutolewa onyo kwamba hatma kama hiyo inawasubiri  wahalifu wengine. Baadhi ya picha huzibwa na kampuni ya Facebook lakini mtumiaji mtandao huo ana nafasi ya kuzizibua picha hizo.

Wakaazi hao wa Kayole wanasema kuna makundi tofauti ya Facebook baadhi ya umma na mingine yasio wazi,  ambayo picha hizo za kuogofya huchapishwa kila siku.

Machozi ya Polisi

Duncan Omanga, mtafiti katika chuo kikuu cha Moi nchini Kenya, ambaye amekuwa akiyafuatilia makundi hayo katika Facebook kwa miaka mitatu, anasema maafisa wanaoshukiwa wa polisi  hutumia majina bandia ya kidijitali kuwafuatilia watu wanaowalenga.

"Ukurasa wa kwanza rasmi wa polisi katika Facebook ulionekana chini ya jina la Hessy wa Kayole.

"Hessy aligeuka kuwa muindaji wahalifu anayesikika tu, lakini hajulikani ni nani." 

Huku taarifa kumhusu zikienea katika mitandao ya kijamii, akaunti zaidi zenye majina ya wawindaji wahalifu kutoka maeneo mengine yanayokabiliwa na visa vya uhalifu zikaanza kuchomoza.

Kwa mujibu wa Bwana Omanga, ilionekana kuwa ni hatua ya makusudi  kutoa taswira ya "kusambaa kwa polisi na ujasusi wa 'serikali' " katika maeneo hayo ya Nairobi.

Mnamo Novemba mwaka jana, aliyekuwa mkuu wa polisi Joseph Boinnet alisema, "Mtu aliyefungua akaunti hizo za Facebook sio afisa wa polisi, lakini [ni raia] aliye na shauku kuhusu masuala ya usalama." 

Na mkurugenzi wa upelelezi (DCI), George Kinoti, aliyebubujikwa na machozi wakati akisikiza  baadhi ya ushuhuda uliotolewa huko Kayole, aliuambia mkutano huo kwamba hawafahamu maajenti kama Hessy. 

"Ninasema hakuna atakayemfichia afisa wa polisi anayetekeleza mauaji chini ya uangalizi wangu."

Lakini kauli yake ilimezwa kwa kelele za umati, huku mtu mmoja akipiga kelele, "Wako kwenye Facebook, na pia Twitter."  

Mkutano huo huko Kayole uliandaliwa na mkurugenzi wa mashtaka ya umma (DPP) baada ya wanaharakati na wakaazi  kusema kwamba polisi hawatilia maanani kilio chao.

'Kukutana na Mungu'

...